CELEX: 62014CN0130
Language: el
Date: 2014-03-20 00:00:00
Title: Υπόθεση C-130/14: Προσφυγή της 20ής Μαρτίου 2014 — Ευρωπαϊκή Επιτροπή κατά Βασιλείου του Βελγίου

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/16
            
         Προσφυγή της 20ής Μαρτίου 2014 — Ευρωπαϊκή Επιτροπή κατά Βασιλείου του Βελγίου
   (Υπόθεση C-130/14)
   2014/C 159/22
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: W. Mölls, J.-F. Brakeland)
   
      Καθού: Βασίλειο του Βελγίου
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο του Βελγίου, διατηρώντας σε ισχύ διατάξεις που δεν αναγνωρίζουν στους έχοντες φορολογική κατοικία στην αλλοδαπή, των οποίων τα εισοδήματα πραγματοποιούνται αποκλειστικά ή σχεδόν αποκλειστικά στο Βέλγιο (στην Περιφέρεια της Βαλονίας), δικαίωμα μείωσης του φόρου εισοδήματος φυσικών προσώπων, δικαίωμα που, δυνάμει της απόφασης της 3ης Απριλίου 2009, για την ίδρυση του Ταμείου Επενδύσεων της Βαλονίας και τη μείωση του φόρου εισοδήματος των φυσικών προσώπων που προβαίνουν σε προεγγραφή για αγορά μετοχών ή ομολογιών του Ταμείου, παρέχεται στους φορολογούμενους κατοίκους ημεδαπής που κατοικούν στην Περιφέρεια της Βαλονίας, παρέβη τις υποχρεώσεις που υπέχει από το άρθρο 45 της Συνθήκης για τη λειτουργία της Ευρωπαϊκής Ένωσης και από το άρθρο 28 της Συμφωνίας για τον Ευρωπαϊκό Οικονομικό Χώρο,
            
         
               —
            
            
               να καταδικάσει το Βασίλειο του Βελγίου στα δικαστικά έξοδα.
            
         
      Ισχυρισμοί και κύρια επιχειρήματα
   
   Η απόφαση της Περιφέρειας της Βαλονίας της 3ης Απριλίου 2009 παρέχει δικαίωμα για μείωση του φόρου, λόγω προεγγραφής για αγορά μετοχών ή ομολογιών του Ταμείου Επενδύσεων της Βαλονίας, μόνο στους έχοντες κατοικία στην Περιφέρεια της Βαλονίας. Η Επιτροπή φρονεί ότι η ρύθμιση αυτή συνιστά διάκριση σε βάρος των εχόντων φορολογική κατοικία στην αλλοδαπή, των οποίων τα εισοδήματα πραγματοποιούνται αποκλειστικά ή σχεδόν αποκλειστικά στο Βέλγιο. Επομένως, η ρύθμιση αυτή είναι ασυμβίβαστη με τα άρθρα 45 ΣΛΕΕ και 28 της Συμφωνίας για τον Ευρωπαϊκό Οικονομικό Χώρο, όπως τα άρθρα αυτά έχουν ερμηνευθεί από το Δικαστήριο στις υποθέσεις Schumacker (1) και Wielockx (2).
   
      (1)  Απόφαση Schumacker, C-279/93, EU:C:1995:31.
   
      (2)  Απόφαση Wielockx, C-80/94, EU:C:1995:271.